Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, urte hau amaitu aurretik Nafarroako eta Espainiako Gobernuak beren zerbitzu publikoetan arreta presentzialaren maila pandemiaren aurreko mailetara igo dezaten premiatzen dituen mozioaren betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Nafarroako Gobernuko lehendakariari, idatziz erantzun dezan:

Joan den urriaren 6an, Nafarroako Parlamentuko Osoko Bilkurak Navarra Sumaren mozio bat onetsi zuen, honako hau dioena: “Nafarroako Parlamentuak Nafarroako eta Espainiako Gobernuak premiatzen ditu, beren zerbitzu publikoetan arreta presentzialaren maila pandemiaren aurreko mailetara igo dadin urte hau amaitu aurretik”.

1.- Zer neurri abiarazi ditu Nafarroako Gobernuak, departamentuka xehatuta, eskaera hori betetze aldera?

2.- Zer neurri abiarazi ditu Espainiako Gobernuak Nafarroako Foru Komunitatean egoitza duten Estatuaren erakundeetan eskaera hori betetze aldera?

Iruñean, 2022ko abenduaren 27an

Foru parlamentaria: Ángel Ansa Echegaray